ai4bharat/Pralekha huggingface dataset:
रक्षा मंत्रालय
कोरोना योद्धाओं को भारत करेगा सलाम
कोरोना योद्धाओं की सहायता से भारत कोरोना वायरस के खिलाफ सफलतापूर्वक लड़ाई कर रहा है। भारतीय वायु सेना  अंतरराष्ट्रीय और घरेलू स्तर पर पुरुषों और सामग्री की आपूर्ति में सहायता देकर कोरोना की रोकथाम की दिशा में हो रहे देश के प्रयासों में योगदान कर रही है। 600 टन से ज्यादा चिकित्सा सामानों की आपूर्ति और चिकित्सकों, चिकित्सा सहायकों और कोविड परीक्षण प्रयोगशालाओं की स्थापना के लिए उपकरणों आदि को हवाई माध्यम से पहुंचाया गया है। आईएएफ कर्मचारी कोरोना के खिलाफ लड़ाई में आगे भी योगदान करते रहेंगे। भारत में सभी कोरोना योद्धाओं के प्रति आभार प्रकट करने के लिए आईएएफ अपनी सहायक सेवाओं के साथ भारत के इन बहादुर योद्धाओं को सलामी देने की योजना बना रही है। आईएएफ ऐसा अपने खास अंदाज में करेगी। बहादुर कोरोना योद्धाओं को सलामी देने के लिए भारतीय वायु सेना ने अपने विमानों का फ्लाई पास्ट  करने की योजना बनाई है। ये ऐसे योद्धा हैं, जो कोरोना वायरस महमारी के इस अप्रत्याशित संकट के दौर में बिना थके और निःस्वार्थ भाव से काम कर रहे हैं।
भारतीय वायु सेना ने 3 मई, 2020 को दिल्ली और एनसीआर क्षेत्र में अपने कई विमानों के साथ फ्लाई पास्ट करने की योजना है। इस उड़ान गतिविधि में आईएएफ की प्रशिक्षण गतिविधि को शामिल किया गया है और इसमें ऐसे परिवहन विमान और हेलिकॉप्टर शामिल होंगे, जो कोविड-19 से संबंधित आपूर्ति में उपयोग किए जाते रहे हैं।
कोरोना योद्धाओं के लिए यह हवाई सलामी दिल्ली के आसमान पर सुबह 10-10.30 बजे के बीच देने की योजना है। लड़ाकू विमान संयोजन राजपथ और दिल्ली के ऊपर से उड़ान भरेगा, जिसे दिल्ली के नागरिक अपनी छत से देख सकेंगे। इस परेड में सुखोई-30 एमकेआई, मिग-29 और जगुआर जैसे विमान शामिल होंगे। इसके अलावा, सी-130 परिवहन विमान भी लड़ाकू विमानों की तरह ही दिल्ली और एनसीआर क्षेत्र में प्रदर्शन करेंगे। अनुमानित रूप से विमान हवाई सुरक्षा विशेषकर पक्षियों से संबंधित गतिविधियों को ध्यान में रखते हुए 500 मीटर से 1,000 मीटर की ऊंचाई तक उड़ान भरेंगे।
इसके अलावा हेलिकॉप्टरों के माध्यम से सुबह 9.00 बजे पुलिस युद्ध स्मारक और उसके बाद कोविड-19 के उपचार में लगे दिल्ली के अस्पतालों पर 10-10.30 बजे के बीच पुष्प वर्षा करने की योजना है। अस्पतालों की इस सूची में एम्स, दीन दयाल उपाध्याय अस्पताल, जीटीबी अस्पताल, लोकनायक अस्पताल, राम मनोहर लोहिया अस्पताल, सफदरजंग अस्पताल, श्री गंगा राम अस्पताल, बाबा साहब अम्बेडकर अस्पताल, मैक्स अस्पताल, रोहिणी अस्पताल, अपोलो इंद्रप्रस्थ अस्पताल और आर्मी हॉस्पिटल रिसर्च एंड रेफरल शामिल हैं।
प्रधानमंत्री कार्यालय
प्रधानमंत्री की एप्लाइड मैटेरियल्स के सीईओ गैरी ई. डिकर्सन के साथ बैठक
प्रधानमंत्री श्री नरेन्द्र मोदी ने वाशिंगटन डीसी में एप्लाइड मैटेरियल्स के अध्यक्ष एवं सीईओ श्री गैरी ई. डिकर्सन से मुलाकात की।
प्रधानमंत्री ने एप्लाइड मैटेरियल्स को भारत में सेमीकंडक्टर के इकोसिस्टम को मजबूत करने में योगदान देने के लिए आमंत्रित किया। प्रधानमंत्री ने एप्लाइड मैटेरियल्स को भारत में प्रोसेस टेक्नोलॉजी और उन्नत पैकेजिंग क्षमताओं के विकास के लिए भी आमंत्रित किया।
प्रधानमंत्री और श्री डिकर्सन ने कुशल कार्यबल के निर्माण हेतु भारत में शैक्षणिक संस्थानों के साथ एप्लाइड मैटेरियल्स के सहयोग की संभावनाओं पर चर्चा की।
प्रधानमंत्री कार्यालय
प्रधानमंत्री ने श्री अटल बिहारी वाजपेयी की जयंती पर उन्हें श्रद्धांजलि अर्पित की
प्रधानमंत्री श्री नरेन्द्र मोदी ने श्री अटल बिहारी वाजपेयी की जयंती पर उन्हें श्रद्धांजलि अर्पित की है।
प्रधानमंत्री ने कहा, “देशवासियों के दिलों में बसे पूर्व प्रधानमंत्री भारत रत्न अटल बिहारी वाजपेयी जी को उनकी जन्म-जयंती पर कोटि-कोटि नमन।”
सूचना और प्रसारण मंत्रालय
केन्द्रीय सूचना एवं प्रसारण राज्य मंत्री डॉ. एल. मुरुगन ने प्रधानमंत्री श्री नरेन्द्र मोदी से मुलाकात की
केन्द्रीय सूचना एवं प्रसारण तथा मत्स्यपालन, पशुपालन एवं डेयरी राज्य मंत्री डॉ. एल. मुरुगन ने प्रधानमंत्री श्री नरेन्द्र मोदी से शिष्टाचार मुलाकात की। राज्यसभा से संसद सदस्य बनने के बाद प्रधानमंत्री से यह उनकी पहली मुलाकात थी।
डॉ. मुरुगन ने प्रधानमंत्री को "तिरुक्कुरल- पर्ल्स ऑफ इंस्पिरेशन" पुस्तक की एक प्रति भेंट की तथा उनके सशक्त नेतृत्व में न्यू इंडिया के लोगों के कल्याण हेतु कर्मठतापूर्वक काम करने के लिए मार्गदर्शन की अपेक्षा की।
प्रधानमंत्री कार्यालय
प्रधानमंत्री 16 फरवरी को दिल्ली के मेजर ध्यान चंद राष्ट्रीय स्टेडियम में आदि महोत्सव का उद्घाटन करेंगे
इस कार्यक्रम में जनजातीय संस्कृति, शिल्प, खान-पान, वाणिज्य और पारंपरिक कला को प्रदर्शित किया जायेगा
जनजातीय समुदायों द्वारा उपजाये श्री अन्न कार्यक्रम का केंद्र-बिंदु होगा
प्रधानमंत्री देश की जनजातीय आबादी के कल्याण के लिये सदैव आगे बढ़कर कदम उठाते रहे हैं। इसके साथ ही वे देश की उन्नति और विकास में जनजातीय समुदाय के योगदान को उचित सम्मान भी देते रहे हैं। राष्ट्रीय मंच पर जनजातीय संस्कृति को प्रकट करने के प्रयासों के तहत प्रधानमंत्री श्री नरेन्द्र मोदी 16 फरवरी, 2023 को 10:30 प्रातः दिल्ली स्थित मेजर ध्यान चंद राष्ट्रीय स्टेडियम में “आदि महोत्सव” का उद्घाटन करेंगे।
आदि महोत्सव जनजातीय संस्कृति, शिल्प, खान-पान, वाणिज्य और पारंपरिक कला का उत्सव मनाने वाला कार्यक्रम है। यह जनजातीय कार्य मंत्रालय के अधीन भारतीय जनजातीय सहकारी विपणन विकास महासंघ लिमिटेड  की वार्षिक पहल है। इस वर्ष इसका आयोजन 16 से 27 फरवरी तक दिल्ली के मेजर ध्यान चंद राष्ट्रीय स्टेडियम में किया जा रहा है।
कार्यक्रम में देशभर के जनजातीय समुदायों की समृद्ध और विविधतापूर्ण धरोहर को प्रदर्शित किया जायेगा। इसके लिये आयोजन-स्थल पर 200 से अधिक स्टॉल लगाये जायेंगे। महोत्सव में लगभ एक हजार जनजातीय शिल्पकार हिस्सा लेंगे। वर्ष 2023 से अंतर्राष्ट्रीय पोषक अनाज वर्ष मनाया जा रहा है, जिसके साथ हस्तशिल्प, हथकरघा, मिट्टी के पात्र बनाने की कला, आभूषण कला आदि भी आकर्षण होंगे। महोत्सव में जनजातीय समुदायों द्वारा उपजाये जाने वाले श्री अन्न को केंद्र में रखा गया है।
आयुष
आयुर्वेद विज्ञान में अनुसंधान के लिए केन्द्रीय आयुर्वेदीय विज्ञान अनुसंधान परिषद्  ने ई- कार्यालय  प्रारम्भ किया
भारत सरकार के आयुष मंत्रालय के अंतर्गत सबसे बड़ी अनुसंधान परिषद, केंद्रीय आयुर्वेदिक विज्ञान अनुसंधान परिषद  ने अपने आधिकारिक उद्देश्यों के लिए ई- ऑफिस का उपयोग शुरू कर दिया है। कागज मुक्त संगठन बनने के अपने प्रयासों के लिए परिषद ने 3 जनवरी, 2022 को राष्ट्रीय सूचना विज्ञान केंद्र , इलेक्ट्रॉनिक्स और सूचना प्रौद्योगिकी मंत्रालय द्वारा विकसित एप्लिकेशन लांच की है।
परिषद के उच्च अधिकारियों और कर्मचारियों की उपस्थिति में, केंद्रीय आयुर्वेदिक विज्ञान अनुसंधान परिषद  के महानिदेशक ने परिषद के लिए इससे औपचारिक रूप से जारी करने के लिए अनुप्रयोग के माध्यम से एक ई-फाइल को संसाधित किया। इस अवसर पर सभा को संबोधित करते हुए महानिदेशक ने कार्यालय के लिए इलेक्ट्रॉनिक प्लेटफॉर्म का उपयोग करने की आवश्यकता और लाभों पर जोर दिया। उन्होंने अधिकारियों और कर्मचारियों से इस अनुप्रयोग का पूरी क्षमता से उपयोग करने का भी आग्रह किया क्योंकि यह कार्यालय प्रक्रियाओं के सभी क्षेत्रों में सहायता करता है। उन्होंने यह भी बताया कि परिषद पहले से ही आयुष हितधारकों के कल्याण और उपयोग के लिए नमस्ते पोर्टल, आयुष अनुसंधान पोर्टल सहित कई अन्य कई सूचना प्रौद्योगिकी  आधारित पहल कर रही है ।
ई- ऑफिस प्लेटफॉर्म एक डिजिटल कार्यस्थल समाधान है जिसमें उत्पादों और सुविधाओं का एक सूट शामिल है जो सभी प्रकार के कार्य प्रवाह को सुव्यवस्थित करने के साथ ही सभी प्रक्रियाओं को कागज मुक्त बनाकर कुशल एवं पारदर्शी प्रशासन का समर्थन करता है। केंद्रीय आयुर्वेदिक विज्ञान अनुसंधान परिषद  महानिदेशक और अधिकारियों तथा कर्मचारियों की सभा को इस विकास के बारे में जानकारी देते हुए सीसीआरएएस में सूचना प्रौद्योगिकी प्रकोष्ठ के प्रभारी डॉ. राधे कृष्ण ने उल्लेख किया कि परिषद ने कर्मचारियों के लिए ई-ऑफिस के उपयोग को लागू और शुरू किया है। उन्होंने यह भी बताया कि एकीकृत सॉफ्टवेयर स्पैरो  या उपयोग करने के बाद संबंधित अधिकारी अपनी वार्षिक प्रदर्शन रिपोर्ट को ऑनलाइन संसाधित करने में सक्षम होंगे।
प्रधानमंत्री कार्यालय
प्रधानमंत्री ने शतरंज ग्रैंडमास्टर प्रज्ञानंदा और उनके परिवार से मुलाकात की
प्रधानमंत्री श्री नरेन्द्र मोदी ने 7 लोक कल्याण मार्ग स्थित अपने निवास पर आज शतरंज के ग्रैंडमास्टर प्रज्ञानंदा और उनके परिवार से मुलाकात की।
सोशल मीडिया प्लेटफॉर्म एक्स पर प्रज्ञानंद के एक पोस्ट पर अपनी प्रतिक्रिया देते हुए प्रधानमंत्री ने कहा:
'आज 7, एलकेएम में काफी खास मेहमान आये।
आपसे @rpragchess और आपके परिवार से मिलकर खुशी हुई।
आप जुनून और दृढ़ता के प्रतीक हैं। आपका उदाहरण दिखाता है कि भारत का युवा किसी भी क्षेत्र में कैसे विजय प्राप्त कर सकता है। हमें आप पर गर्व है!'
इलेक्ट्रानिक्स एवं आईटी मंत्रालय
इंडिया पोस्ट ने शिपरॉकेट के साथ साझीदारी की, इससे स्टार्टअप्स और छोटे तथा मझोले उद्यमों को लाभ पहुंचेगा
विश्व के सबसे बड़े डिलीवरी नेटवर्क इंडिया पोस्ट ने शिपरॉकेट के साथ एक समझौता ज्ञापन  पर हस्ताक्षर किया है जिससे कि देश भर में अंतिम मील ई-कॉमर्स डिलीवरी वाओं को बढ़ावा मिल सके।
भारत के अग्रणी डाक सेवा प्रदाता इंडिया पोस्ट ने एक अग्रणी लॉजिस्ट्क्सि एग्रेगेटर कंपनी शिपरॉकेट के साथ साझीदारी की घोषणा की जिससे कि विभिन्न ई-कॉमर्स उत्पादों के लिए इसकी अंतिम मील ई-कॉमर्स डिलीवरी सेवाओं को बढ़ावा मिल सके। समझौता ज्ञापन  पर हस्ताक्षर आज नई दिल्ली में डाक भवन में इंडिया पोस्ट, शिपरॉकेट तथा पिकर के बीच किए गए। कार्यक्रम के दौरान, डाक सेवा के महानिदेशक श्री आलोक शर्मा, डाक विभाग के वरिष्ठ अधिकारी तथा शिपरॉकेट तथा पिकर के प्रतिनिधि उपस्थित थे।
मेसर्स बिगफुट रिटेल सॉल्यूशंस  वार्षिक रूप से तीन लाख विक्रेताओं और 70 मिलियन उपभोक्ताओं के साथ एक उभरती हुई लॉजिस्ट्क्सि एग्रेगेटर कंपनी है। इंडिया पोस्ट और शिपरॉकेट के बीच यह साझीदारी शिपरॉकेट के तीन लाख के मजबूत विक्रेता आधार, जिनमें स्टार्टअप्स और बड़ी संख्या में छोटे तथा मझोले उद्यम शामिल हैं, को शिपिंग तथा अंतिम मील डिलीवरी सेवाएं उपलब्ध कराएंगी। यह एमओयू ई-कॉमर्स को अंतिम मील तक ले जाने के लिए एक उल्लेखनीय उपलब्धि है तथा इससे पूरे देश भर में लाखों ग्राहकों को लाभ पहुंचने की उम्मीद है।
इस अवसर पर संबोधित करते हुए डाक सेवा के महानिदेशक श्री आलोक शर्मा ने कहा कि आज एक महत्वपूर्ण अवसर है और यह साझीदारी देश में ई-कॉमर्स क्रांति से लाभ उठाने की ग्रामीण युवाओं की आकांक्षाओं को पूरा करेगी।
शिपरॉकेट के सह-संस्थापक और सीईओ श्री साहिल गोयल ने कहा कि इंडिया पोस्ट नेटवर्क ई-कॉमर्स की मार्केट कंपनियों को अंतिम मील कनेक्टिविटी उपलब्ध कराएगी तथा ई-कॉमर्स सेवाओं की बड़े शहरों तथा नगरों से आगे भी पैठ कराने में सुविधा प्रदान करेगी। यह व्यापारियों को स्वचालित शिपिंग और त्वरित डिलीवरी में सक्षम बनाएगी जिसका परिणाम लागत प्रभावशीलता तथा व्यवसाय के विकास के रूप में सामने आएगा।
इस साझीदारी को सुगम बनाने तथा ग्राहकों को बेहतर सेवाएं उपलब्ध कराने के लिए इंडिया पोस्ट ने शिपरॉकेट की आईटी प्रणालियों के साथ आईटी समेकन सुनिश्चित किया है। यह एकीकरण टैरिफ, बुकिंग लेबल जेनेरेशन, पिकअप तथा ट्रैक एवं ट्रेस के लिए विभिन्न एपीआई के माध्यम से किया गया है।
रेल मंत्रालय
ऑक्सीजन एक्सप्रेस ट्रेनों ने देशभर में 9440 मीट्रिक टन से अधिक तरल चिकित्सा ऑक्सीजन पहुँचाई
अब तक करीब 150 ऑक्सीजन एक्सप्रेस ट्रेन अपनी यात्रा पूरी कर चुकी हैं
वर्तमान समय में 55 टैंकर्स में 970 मीट्रिक टन मेडिकल ऑक्सीजन लेकर 12 ऑक्सीजन एक्सप्रेस ट्रेन रास्ते में हैं
ऑक्सीजन एक्सप्रेस से 13 राज्यों तक ऑक्सीजन राहत पहुँचाई जा चुकी है
ऑक्सीजन एक्सप्रेस ट्रेन से अब तक, महाराष्ट्र को 521 मीट्रिक टन, उत्तर प्रदेश को करीब 2525 मीट्रिक टन, मध्य प्रदेश को 430 मीट्रिक टन, हरियाणा को 1228 मीट्रिक टन, तेलंगाना को 389 मीट्रिक टन, राजस्थान को 40 मीट्रिक टन, कर्नाटक को 361 मीट्रिक टन, उत्तराखंड को 200 मीट्रिक टन, केरल को 118 मीट्रिक टन, तमिलनाडु को 151 मीट्रिक टन, आंध्र प्रदेश को 116 मीट्रिक टन और दिल्ली को 3320 मीट्रिक टन से अधिक ऑक्सीजन पहुँचाई गई
कोरोना के खिलाफ जारी जंग में आने वाली बाधाओं पर काबू पाने और नए समाधान तलाशने के लिए भारतीय रेलवे देशभर के विभिन्न राज्यों में तरल चिकित्सा ऑक्सीजन  पहुँचाकर लोगों को राहत देने का काम कर रहा है। भारतीय रेलवे अब तक देश के विभिन्न राज्यों में 590 टैंकरों के माध्यम से 9440 मीट्रिक टन से अधिक लिक्विड मेडिकल ऑक्सीजन पहुँचा चुका है।
ध्यान देने वाली बात यह है कि अब तक 150 ऑक्सीजन एक्सप्रेस ट्रेन अपनी यात्रा पूरी कर चुकी हैं और इससे देश के कई राज्यों को काफी राहत मिली है।
इस प्रेस विज्ञप्ति के लिखे जाने तक, 55 टैंकर्स में 970 मीट्रिक टन मेडिकल ऑक्सीजन लेकर 12 ऑक्सीजन एक्सप्रेस ट्रेन रास्ते में अपना सफर तय कर रही हैं।
केरल, आंध्र प्रदेश, तेलंगाना, कर्नाटक और तमिलनाडु जैसे दक्षिण भारतीय राज्यों को ऑक्सीजन आपूर्ति के मामले में बड़ी राहत मिली है, क्योंकि कई ऑक्सीजन एक्सप्रेस ट्रेनों ने इन राज्यों में बीते कल और आज काफी मात्रा में लिक्विड मेडिकल ऑक्सीजन की आपूर्ति की है।
संयोग से, दिल्ली-एनसीआर क्षेत्र ने 5000 मीट्रिक टन से अधिक ऑक्सीजन की डिलीवरी को पार कर लिया है। इसे आगे संबंधित अस्पतालों/संस्थानों आदि को वितरीत किया जाता है।
ऑक्सीजन एक्सप्रेस ट्रेन पिछले कुछ दिनों से लगातार हर दिन लगभग 800 मीट्रिक टन लिक्विड मेडिकल ऑक्सीजन देश के विभिन्न राज्यों/ केन्द्र शासित प्रदेशों में पहुँचा रही हैं।
भारतीय रेलवे का प्रयास है कि अनुरोध करने वाले राज्यों को कम से कम समय में अधिक से अधिक लिक्विड मेडिकल ऑक्सीजन पहुँचाई जा सके।
केरल के एर्णाकुलम में 118 मीट्रिक टन लिक्विड मेडिकल ऑक्सीजन लेकर पहली ऑक्सीजन एक्सप्रेस ट्रेन पहुँच गई है।
इस विज्ञप्ति के लिखे जाने के समय तक, ऑक्सीजन एक्सप्रेस ट्रेन से महाराष्ट्र को 521 मीट्रिक टन, उत्तर प्रदेश को करीब 2525 मीट्रिक टन, मध्य प्रदेश को 430 मीट्रिक टन, हरियाणा को 1228 मीट्रिक टन, तेलंगाना को 389 मीट्रिक टन, राजस्थान को 40 मीट्रिक टन, कर्नाटक को 361 मीट्रिक टन, उत्तराखंड को 200 मीट्रिक टन, केरल को 118 मीट्रिक टन, तमिलनाडु को 151 मीट्रिक टन, आंध्र प्रदेश को 116 मीट्रिक टन और दिल्ली को 3320 मीट्रिक टन से अधिक लिक्विड मेडिकल ऑक्सीजन पहुँचाई गई है।
नई ऑक्सीजन एक्सप्रेस ट्रेन का परिचालन काफी गतिशील कार्य है, और इस संबंध में आंकड़े भी लगातार परिवर्तित हो रहे हैं। यही वजह है कि आज देर रात तक ऑक्सीजन टैंकर्स लेकर कुछ अन्य ऑक्सीजन ट्रेनों के यात्रा शुरू करने की उम्मीद है।
रेलवे ने ऑक्सीजन आपूर्ति वाले स्थानों तक ऑक्सीजन पहुँचाने के लिए कई मार्गों की मैपिंग की है, और राज्यों में ऑक्सीजन की किसी भी आपात ज़रूरत से निपटने के लिए खुद को तैयार रखा है। गौरतलब है कि लिक्विड मेडिकल ऑक्सीजन लाने के लिए संबंधित राज्य, भारतीय रेलवे को टैंकर प्रदान करते हैं।
प्रधानमंत्री कार्यालय
प्रधानमंत्री ने वैक्सीन की 200 करोड़ खुराक का आंकड़ा पार करने पर देशवासियों को बधाई दी
प्रधानमंत्री श्री नरेन्द्र मोदी ने विज्ञान में उल्लेखनीय विश्वास दिखाने और कोविड -19 वैक्सीन की 200 करोड़ खुराक का विशेष आंकड़ा पार करने पर देशवासियों की सराहना की है। उन्होंने इस अभियान में डॉक्टरों, नर्सों, अग्रिम पंक्ति के कर्मियों, वैज्ञानिकों, नवोन्मेषियों और उद्यमियों की भावना तथा दृढ़ संकल्प की भी सराहना की है।
प्रधानमंत्री ने केंद्रीय स्वास्थ्य मंत्री श्री मनसुख मांडविया की घोषणा के जवाब में ट्वीट किया:
"भारत ने फिर रचा इतिहास! वैक्सीन की 200 करोड़ खुराक का विशेष आंकड़ा पार करने पर सभी भारतीयों को बधाई। उन लोगों पर गर्व है, जिन्होंने भारत के टीकाकरण अभियान को पैमाने और गति में अद्वितीय बनाने में योगदान दिया है। इसने कोविड-19 के खिलाफ वैश्विक लड़ाई को मजबूत किया है।
वैक्सीन की शुरुआत से ही, भारत के लोगों ने विज्ञान में उल्लेखनीय विश्वास दिखाया है। हमारे डॉक्टरों, नर्सों, अग्रिम पंक्ति के कर्मियों, वैज्ञानिकों, नवोन्मेषियों और उद्यमियों ने पृथ्वी को सुरक्षित बनाने में महत्वपूर्ण भूमिका निभाई है। मैं उनकी भावना और दृढ़ संकल्प की सराहना करता हूं।"
रक्षा मंत्रालय
अंडमान एवं निकोबार कमान के कमांडर इन चीफ ने एम्फिबियन ब्रिगेड का दौरा किया
अंडमान एंड निकोबार कमान के कमांडर-इन-चीफ  लेफ्टिनेंट जनरल अजय सिंह ने दिनांक 06 जुलाई, 2021 को बर्चगंज मिलिट्री स्टेशन पर एम्फिबियन ब्रिगेड का दौरा किया। उन्होंने जंगल सर्वाइवल स्कूल में अभियानों की समीक्षा की और वेव जेनरेशन ट्रेनिंग फैसिलिटी में लैंडिंग शिप रैंप सिम्युलेटर के माध्यम से एएलएस के संचालन समेत विभिन्न प्रशिक्षण गतिविधियों का निरीक्षण किया। सैनिकों को संबोधित करते हुए अंडमान एंड निकोबार कमान के कमांडर-इन-चीफ ने सैन्य अभियानों के दृष्टिकोण से हर समय तैयार रहने की जरूरत पर जोर दिया। उन्होंने सभी कर्मियों को कोविड-19 सुरक्षा उपायों का कड़ाई से पालन करने की सलाह भी दी।
इस अवसर पर लेफ्टिनेंट जनरल अजय सिंह ने योग्य सैन्य कर्मियों को प्रशस्ति पत्र भी प्रदान किए।
सूक्ष्म, लघु एवं मध्यम उद्यम मंत्रालय
केवीआईसी के अध्यक्ष ने कहा कि पीएमईजीपी के तहत ऋण के माध्यम से छोटी इकाइयां स्थापित करने के प्रधानमंत्री श्री नरेन्द्र मोदी के स्वदेशी अभियान में सम्मिलित होकर देश के युवा अधिक से अधिक लोगों को रोजगार प्रदान कर सकते हैं
राजस्थान की तीन दिवसीय यात्रा के दौरान, खादी और ग्रामोद्योग आयोग,  के अध्यक्ष श्री मनोज कुमार ने प्रधानमंत्री श्री नरेन्द्र मोदी के मंत्र - 'एक नौकरी तलाशने वाला बनने के बजाए नौकरी प्रदाता बने',का प्रसार करने के लिए कई कार्यक्रमों और कार्यशालाओं में भाग लिया । 20 अप्रैल को, जयपुर के सांसद, श्री रामचरण बोहरा और विभिन्न पंचायत समितियों के पंचायत समिति सदस्यों, सरपंच, खादी संस्थानों के प्रतिनिधियों और आयोग के वरिष्ठ अधिकारियों की उपस्थिति में प्रधानमंत्री रोजगार सृजन कार्यक्रम  पर एक कार्यशाला आयोजित की गई और 21 अप्रैल को जयपुर के ददिया गांव में पीएमईजीपी के तहत एक जागरूकता शिविर आयोजित करके योजना के बारे में विस्तृत जानकारी सीधे लाभार्थियों के साथ साझा की गई|
20 अप्रैल को जयपुर के राज्य कार्यालय में आयोजित पीएमईजीपी कार्यशाला को संबोधित करते हुए सांसद श्री रामचरण बोहरा ने कहा कि खादी एवं ग्रामोद्योग आयोग हर गांव को रोजगार देने के लिए लगातार प्रयास कर रहा है| सांसद ने विभिन्न पंचायत समितियों/विधानसभा क्षेत्रों में जागरूकता शिविर आयोजित करने के निर्देश दिये| इस अवसर पर जनता को संबोधित करते हुए श्री मनोज कुमार ने कहा कि प्रधानमंत्री श्री नरेन्द्र मोदी के 'वोकल फॉर लोकल' के मंत्र ने खादी को 'लोकल से ग्लोबल' बना दिया है।अब खादी सिर्फ फैशन का प्रतीक नहीं है बल्कि गरीबों के जीवन में बदलाव का सबसे सशक्त माध्यम बन गया है। उन्होंने दोहराया कि देश के युवा पीएमईजीपी के माध्यम से कर्ज लेकर छोटी-छोटी इकाइयां लगाकर प्रधानमंत्री श्री नरेन्द्र मोदी के स्वदेशी अभियान से जुड़कर ज्यादा से ज्यादा लोगों को रोजगार मुहैया करा सकते हैं।
20 अप्रैल को अपनी जयपुर यात्रा के दौरान खादी संवाद कार्यक्रम में अध्यक्ष केवीआईसी ने कहा कि खादी की बिक्री में सुधार के साथ-साथ प्रधानमंत्री के समर्पित दृष्टिकोण को पूरा करने और खादी कारीगरों की आर्थिक स्थिति में सुधार के लिए केवीआईसी ने खादी के काम में लगे सभी श्रमिकों के वेतन में 1 अप्रैल से लगभग 35% की बढ़ोतरी की गई है, जो अपने आप में एक ऐतिहासिक कदम है। उन्होंने कहा, "मुझे खुशी है कि खादी और ग्रामोद्योग आयोग ने 2014 से खादी कारीगरों के वेतन में 150 प्रतिशत से अधिक की वृद्धि की है।" उन्होंने जनता से अपील की कि अधिक से अधिक खादी और ग्रामोद्योग के उत्पाद खरीदकर प्रत्येक भारतीय को 'आत्मनिर्भर भारत' के निर्माण में अपना योगदान देना चाहिए।
राजस्थान दौरे के दूसरे दिन, 21 अप्रैल को जयपुर के दादिया गांव में प्रधानमंत्री रोजगार सृजन कार्यक्रम  के तहत एक जागरूकता शिविर का आयोजन किया गया, जिसमें लोकसभा सांसद, जयपुर और अध्यक्ष, खादी और ग्रामोद्योग आयोग और स्थानीय जनप्रतिनिधि उपस्थित थे।इस अवसर पर पीपीटी के माध्यम से प्रधानमंत्री रोजगार सृजन कार्यक्रम के तहत आवेदन करने की प्रक्रिया की जानकारी देते हुए योजना की विस्तृत जानकारी दी गई।
शिविर में ही सांसद व अध्यक्ष केवीआईसी ने लाभार्थियों को ऋण के लिए ऑनलाइन आवेदन भी कराया। कैंप में करीब 70 से 80 आवेदकों ने आवेदन किया। 22 अप्रैल को अपने दौरे के तीसरे दिन, केवीआईसी के अध्यक्ष ने खादी और ग्रामोद्योग आयोग, जयपुर के अधिकारियों और कर्मचारियों के साथ एक समीक्षा बैठक की।
रक्षा मंत्रालय
एयर मार्शल आर नांबियार  ने पश्चिमी वायुसेना कमान में बतौर एयर ऑफिसर कमांडिंग इन चीफ कार्यभार संभाला
एयर मार्शल रघुनाथ नांबियार, परम विशिष्ट सेवा मेडल, अति विशिष्ट सेवा मेडल, वायुसेना मेडल एवं बार, ने दिनांक 1 मार्च, 2019 को भारतीय वायुसेना की पश्चिमी वायुसेना कमान में बतौर एयर ऑफिसर कमांडिंग इन चीफ कार्यभार संभाल लिया है । पश्चिमी वायुसेना कमान के सभी प्रिंसिपल स्टाफ अधिकारी  अपने जीवनसाथियों सहित इस अवसर पर उपस्थित थे । एयर मार्शल रघुनाथ नांबियार राष्ट्रीय रक्षा अकादमी, खड़गवासला के छात्र रहे हैं । उन्होंने दिनांक 11 जून 1981 को भारतीय वायुसेना की फ्लाइंग ब्रांच में बतौर फाइटर पायलट कमीशन प्राप्त किया था ।
एयर मार्शल रघुनाथ नांबियार ने इस अवसर पर एक गार्ड ऑफ ऑनर का निरीक्षण किया एवं पश्चिमी वायुसेना कमान के लिये अपना दृष्टिकोण प्रस्तुत किया । उन्होंने सभी सैन्यकर्मियों को उत्साहपूर्वक कार्य करने के लिये प्रेरित किया ताकि पश्चिमी वायुसेना कमान भारतीय वायुसेना की एवं समग्र रूप से देश के लक्ष्यों की प्राप्ति कर पाए ।
एयर मार्शल रघुनाथ नांबियार एक प्रायोगिक परीक्षण पायलट हैं एवं उन्होंने लगभग 42 प्रकार के विमान उड़ाए हैं । भारतीय वायुसेना में एयर मार्शल रघुनाथ नांबियार के खाते में कुल 5100 घंटे की उड़ान का अनुभव है इनमें से मिराज-2000 लड़ाकू विमान पर उड़ान के 2300 घंटे का अनुभव है, जो सर्वाधिक है । वह प्रायोगिक परीक्षण पायलट सोसाइटी के सदस्य हैं एवं हल्के लड़ाकू विमान  “तेजस” के परियोजना परीक्षण पायलट थे ।
एयर मार्शल नांबियार ने प्रतिष्ठित स्क्वैड्रन नंबर 1 की कमान संभाली है । वह वायुसेना मुख्यालय में स्पेस एप्लीकेशन्स के निदेशक, ऑफेन्सिव ऑपरेशन ने प्रधान निदेशक एवं वायुसेना स्टेशन ग्वालियर के मुख्य परिचालन अधिकारी थे । वह इज़राइल में भारतीय दूतावास में डिफेंस अटैश के रूप में तैनात थे । एयर मार्शल रघुनाथ नांबियार वायुसेना स्टेशन जामनगर के एयर ऑफिसर कमांडिंग, एएसटीइ के कमाण्डेंट, पश्चिमी वायुसेना कमान के एयर डिफेंस कमांडर तथा दक्षिणी एयर कमान, प्रशिक्षण कमान एवं पश्चिमी वायुसेना कमान के सीनियर एयर स्टाफ ऑफिसर  जैसे प्रतिष्ठित पदों पर रह चुके हैं । वह वायुसेना मुख्यालय में उप वायुसेना प्रमुख भी थे । पश्चिमी वायुसेना कमान में एयर ऑफिसर कमांडिंग इन चीफ के रूप में कार्यभार संभालने से पहले वह पूर्वी वायुसेना कमान के एयर ऑफिसर कमांडिंग इन चीफ थे ।
करगिल युद्ध में अपनी उत्कृष्ट भूमिका के लिये एयर मार्शल रघुनाथ नांबियार ने भारत के महामहिम राष्ट्रपति महोदय से वायुसेना मेडल प्राप्त किया है । उनको वर्ष 2002 में हल्के लड़ाकू विमान  की उड़ान के प्रथम चरण के दौरान उड़ान परीक्षण के लिये वायुसेना मेडल पर एक ‘बार’ से भी नवाज़ा गया है । उनको 1991 में वायुसेना प्रमुख द्वारा तथा 1995 में स्ट्रैटेजिक फोर्सेज़ कमान द्वारा प्रशस्ति भी प्राप्त हुई है । एयर मार्शल रघुनाथ नांबियार को 2015 में अति विशिष्ट सेवा मेडल तथा 26 जनवरी 2019 को परम विशिष्ट सेवा मेडल प्रदान किया गया है ।
एयर मार्शल रघुनाथ नांबियार का विवाह श्रीमती लक्ष्मी नांबियार से हुआ । उनका पुत्र अश्विन नांबियार एक कमर्शियल पायलट है ।
एक अलग समारोह में श्रीमती लक्ष्मी नांबियार ने भी वायुसेना पत्नी कल्याण संघ - क्षेत्रीय के अध्यक्ष का पदभार संभाला । वायुसेना पत्नी कल्याण संघ  - क्षेत्रीय के सभी कार्यकारी सदस्य इस समारोह के साक्षी बने ।
आर.के.मीणा/एएम/एबी-
(Visitor Counter : 48
नवीन एवं नवीकरणीय ऊर्जा मंत्रालय
एमएनआरई ने स्वच्छ हाइड्रोजन पर क्वाड कार्यशाला आयोजित की
नवीन और नवीकरणीय ऊर्जा मंत्रालय ने आज स्वच्छ हाइड्रोजन के लिए विनियम, संहिता और मानकों  पर क्वाड कार्यशाला का आयोजन किया। यह कार्यशाला वर्त्तमान में जारी कार्यक्रमों को मजबूत करने और स्वच्छ हाइड्रोजन क्षेत्र में नए अवसरों की पहचान करने के लिए क्वाड स्वच्छ ऊर्जा और क्वाड स्वच्छ हाइड्रोजन रणनीतिक पहल के तहत आयोजित की गयी थी।
इस अवसर पर केंद्रीय ऊर्जा और एनआरई मंत्री श्री आर के सिंह ने कहा कि ऊर्जा सुरक्षा हासिल करने के लिए, यह आवश्यक है कि क्वाड देश मिलकर काम करें और मजबूत संहिता और मानकों के लिए एक रूपरेखा तैयार करें। उन्होंने कहा कि सामंजस्यपूर्ण आरसीएस स्थापित करने के लिए मिलकर काम करते हुए, क्वाड राष्ट्र हरित हाइड्रोजन और हरित अमोनिया के वैश्विक उत्पादन का नेतृत्व करने के लिए एक-दूसरे की ताकत का लाभ उठा सकते हैं।
कार्यशाला में ऑस्ट्रेलिया, भारत, जापान और संयुक्त राज्य अमेरिका के सरकार और उद्योग जगत के हितधारकों ने भाग लिया और स्वच्छ हाइड्रोजन क्षेत्र को मजबूत करने के लिए सामंजस्यपूर्ण आरसीएस की भूमिका पर ध्यान केंद्रित किया। कार्यशाला में उन महत्वपूर्ण क्षेत्रों की पहचान की गयी, जहां संयुक्त प्रयासों का लाभ उठाया जा सकता है। प्रतिभागियों ने स्वच्छ हाइड्रोजन मूल्य श्रृंखला के लिए मानकों, संहिताओं और विनियमों पर आम सहमति बनाने के लिए एक रूपरेखा तैयार करने पर विचार-विमर्श किया। आरसीएस साझेदारी के माध्यम से हाइड्रोजन मूल्य श्रृंखला में सुरक्षा और अनुपालन सुनिश्चित करने पर भी चर्चा हुई।
क्वाड स्वच्छ हाइड्रोजन रणनीतिक पहल; स्वच्छ हाइड्रोजन के लिए अवसंरचना परियोजनाओं को मजबूत करने और इस क्षेत्र में नई व्यावसायिक संभावनाओं का पता लगाने का प्रयास करती है। पहल का व्यापक लक्ष्य; सहयोगी अनुसंधान और विकास, मानकों का सामंजस्य एवं महत्वपूर्ण सामग्री व कल-पुर्जों के लिए आपूर्ति नेटवर्क सुदृढ़ करने के माध्यम से स्वच्छ-हाइड्रोजन मूल्य श्रृंखला से जुड़ी सभी घटकों की लागत को कम करने के तरीकों के सम्बन्ध में प्रस्ताव देना है। स्वच्छ हाइड्रोजन; पूरी दुनिया में कार्बन उत्सर्जन कम करने के लक्ष्यों को प्राप्त करने और ऊर्जा आपूर्ति श्रृंखला को सुदृढ़ करने में महत्वपूर्ण भूमिका निभाएगा।
आयुष
आयुष मंत्रालय ने अपनी कैंटीन में 'आयुष आहार' उपलब्ध कराया
आयुष मंत्रालय ने पौष्टिक आहार और एक स्वस्थ जीवन को बढ़ावा देते हुए सोमवार को आयुष भवन स्थित अपनी कैंटीन में 'आयुष आहार' उपलब्ध करवाकर एक नई शुरुआत की है।
एक प्रायोगिक परियोजना के रूप में इसकी शुरुआत की गई है। इस ‘आयुष आहार’ में वेजिटेबल पोहा, भाजणी वडा, गाजर का हलवा और कोकम ड्रिंक शामिल हैं। अधिकारियों ने बताया सभी व्यंजन लोगों के बीच काफी लोकप्रिय है और इनकी पौष्टिकता का स्तर काफी अधिक है।
इस अवसर पर आयुष मंत्रालय के सचिव वैद्य राजेश कोटेचा ने कहा कि कैंटीन में उपलब्ध कराए गए आयुष आहार स्वास्थ्य के लिए लाभदायक और आसानी से पचने वाले हैं। श्री कोटेचा ने कहा कि मंत्रालय ने 2021 में विभिन्न राज्यों के साथ सहभागिता की है और राष्ट्रीय आयुष मिशन के तहत कुछ सराहनीय कार्य किए हैं। उन्होंने आगे कहा, “इस साल हमारा ध्यान शिक्षा, अनुसंधान, विनिर्माण, सार्वजनिक स्वास्थ्य और शासन पर होगा। हम एकल खिड़की प्रणाली पर भी काम कर रहे हैं।”
इस बैठक के दौरान अधिकारियों ने साल 2022 में आयुष जीवन शैली को बढ़ावा देने के लिए अपनी कार्ययोजना पर भी चर्चा की। इस अवसर पर आयुष मंत्रालय के विशेष सचिव श्री प्रमोद कुमार पाठक ने कहा कि आयुष आहार खरीदने वालों को अपनी प्रतिक्रिया देने के लिए एक फॉर्म दिया जाएगा। इन प्रतिक्रियाओं के आधार पर कैंटीन में नए आहार को नियमित किया जाएगा।
इस कार्यक्रम में मौजूद अन्य अधिकारियों में आयुष मंत्रालय की संयुक्त सचिव कविता गर्ग और डी सेंथिल पांडियन भी शामिल थे।